|  |  |  |  |
| --- | --- | --- | --- |
| ΝΕΟ-ΕΘΝΟΣΗΜΟ-ΓΙΑ-ΔΕΛΤΙΟ | |  | **ΑΝΑΡΤΗΤΕΑ ΣΤΗΝ ΙΣΤΟΣΕΛΙΔΑ ΤΗΣ ΠΕΡΙΦΕΡΕΙΑΣ ΑΜΘ ΚΑΙ ΣΤΟ ΚΗΜΔΗΣ** |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ**  **ΓΕΝΙΚΗ ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΚΤΗΝΙΑΤΡΙΚΗΣ** | |  | **Κομοτηνή , …………………….**  **Αριθ. Πρωτ. : ………………………..**  **ΑΔΑΜ: ………** **24PROC014984721…….** |
| **ΔΝΣΗ ΑΓΡΟΤΙΚΗΣ ΟΙΚΟΝΟΜΙΑΣ**  ΤΑΧ. Δ/ΝΣΗ : Δημοκρατίας 1, Κομοτηνή  TAX.ΚΩΔΙΚΑΣ : 69100  Πληροφορίες : Ν.Κολάτσος, Ι.Αμαξόπουλος  Τηλ :2531350439, -443  Fax : 2531350483  e-mail : [dao@pamth.gov.gr](mailto:dao@pamth.gov.gr) | | **ΠΡΟΣ** | **ΨΗΦΙΑΚΗ ΓΕΩΡΓΙΑ ΑΝΩΝΥΜΗ ΕΤΑΙΡΕΙΑ**  **«FarmB Α.Ε.»**  **17ης Νοεμβρίου 79,**  **ΤΚ 55534 Δήμος ΠΥΛΑΙΑΣ / ΘΕΣΣΑΛΟΝΙΚΗΣ**  **ΑΦΜ: 801445479 / Δ.Ο.Υ ……..**  **Γ.Ε.ΜΗ. 156997406000**  **Email: [info@farm-b.com](mailto:info@farm-b.com) ,** [**ilias.platis@gmail.com**](mailto:ilias.platis@gmail.com) |
| **ΘΕΜΑ:** | **ΠΡΟΣΚΛΗΣΗ Εκδήλωσης Ενδιαφέροντος για την** **προμήθεια δώδεκα(12) ηλεκτρονικών φερομονικών Εντομοπαγίδων τύπου χοάνης με δυνατότητα αυτόματης καταμέτρησης και ασύρματης αναμετάδοσης του αριθμού των παγιδευμένων εντόμων και δυνατότητα απεικόνισης των δεδομένων μέσω κατάλληλου παρεχόμενου λογισμικού εκτιμώμενου προϋπολογισμού 12.172,00 ευρώ μαζί με το ΦΠΑ (24%), με τη διαδικασία της απευθείας ανάθεσης , για τις ανάγκες υλοποίησης του έργου «#DigiAgriFood»** | | |

**Ο ΠΕΡΙΦΕΡΕΙΑΡΧΗΣ**

**ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ**

Έχοντας υπόψη:

1. Το ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης διοίκησης – Πρόγραμμα Καλλικράτης» (ΦΕΚ 87Α΄/07.06.2010), όπως τροποποιήθηκε και ισχύει και ιδίως το άρθρο 186, παρ.ΙΙ.Δ.19.
2. Το Π.Δ. 144/2010 «Οργανισμός της Περιφέρειας Ανατολικής Μακεδονίας και Θράκης» (ΦΕΚ 237Α΄/ 27.12.2010), όπως τροποποιήθηκε και ισχύει.
3. Την υπ΄ αριθμ. οικ.19539/263/25-1-2024 (ΑΔΑ ΨΡΖ7ΛΒ-Α6Ω), (ΦΕΚ 486/Β/25-1-2024), απόφαση του Περιφερειάρχη Ανατολικής Μακεδονίας Θράκης «Μεταβίβαση άσκησης αρμοδιοτήτων στους Αντιπεριφερειάρχες της Περιφέρειας Ανατολικής Μακεδονίας και Θράκης» σημείο ΣΤ.
4. Την υπ΄ αριθμ.ΔΔ.οικ.1327/30.3.2016 απόφαση του Περιφερειάρχη Ανατολικής Μακεδονίας Θράκης «Παροχή εξουσιοδότησης υπογραφής εγγράφων, αποφάσεων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ» στους προϊσταμένους Γενικών Διευθύνσεων, Διευθύνσεων, Τμημάτων και Γραφείων της Περιφέρειας Ανατολικής Μακεδονίας Θράκης (ΦΕΚ 1026/Β΄/13-4-2016) όπως τροποποιήθηκε και ισχύει
5. Το Ν.3861/2010 (ΦΕΚ112/τ.Α’/2010) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις», όπως τροποποιήθηκε και ισχύει.
6. Την αριθ. 57654/22-05-2017 (ΦΕΚ1781/τ.Β’/2017) Απόφαση του Υπουργού Οικονομίας και Ανάπτυξης «Ρύθμιση ειδικότερων θεμάτων λειτουργίας και διαχείρισης του κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης», όπως τροποποιήθηκε και ισχύει.
7. Το Ν.4412/2016 (ΦΕΚ147/τ.Α’/2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» όπως τροποποιήθηκε και ισχύει και ειδικότερα τα άρθρα 118, 120 παράγραφος 3.
8. Το Ν.4623/2019 (ΦΕΚ134/τ.Α’/2019) «Ρυθμίσεις του Υπουργείου Εσωτερικών, διατάξεις για την ψηφιακή διακυβέρνηση, συνταξιοδοτικές ρυθμίσεις και άλλα επείγοντα ζητήματα» και ειδικότερα το άρθρο 5 παρ. 19.
9. Τον νόμο 4782/2021 ΦΕΚ 36/Α/9-3-2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία ΜΕΡΟΣ Α΄, ΚΕΦ . Α΄ 31) ως «απευθείας ανάθεση» νοείται η διαδικασία ανάθεσης σύμβασης με ή χωρίς εκ των προτέρων δημοσιότητα κατά περίπτωση, σύμφωνα με την παρ. 3 των άρθρων 120 και 330, στο πλαίσιο της οποίας οι αναθέτουσες αρχές/αναθέτοντες φορείς αναθέτουν σύμβαση στον οικονομικό φορέα της επιλογής τους, κατόπιν έρευνας αγοράς, σύμφωνα με όσα ορίζονται στα άρθρα 118 και 328.
10. Την υπ’ αριθμ. 66/πρ.5/3-4-2024 (ΑΔΑ [94Δ07ΛΒ-ΖΚΡ](https://diavgeia.gov.gr/doc/94%CE%9407%CE%9B%CE%92-%CE%96%CE%9A%CE%A1?inline=true)) απόφαση του Περιφερειακού Συμβουλίου με θέμα «έγκριση 2ης Τροποποίησης του Ετήσιου Προγράμματος Δράσης 2024 της Περιφέρειας Ανατολικής Μακεδονίας και Θράκης».
11. Την υπ’ αριθμ Δ.Ο. Δ.Ο. 2729/14-06-2024 **Απόφαση Ανάληψης Υποχρέωσης με Α/Α 1765** (ΑΔΑ : 6ΑΞΚ7ΛΒ-5ΤΔ, ΑΔΑΜ: 24REQ014941815) της Δνσης Οικονομικού της ΠΑΜΘ.
12. Την ανάγκη υλοποίησης του έργου με τίτλο: «Ψηφιακός Μετασχηματισμός και Πράσινη Μετάβαση της Αγροδιατροφικής Αλυσίδας Αξίας στην Κεντρική και Βόρεια Ελλάδα» (“Digital Transformation and Green Transition of the Agri-Food Value Chain in Central and Northern Greece”), με ακρωνύμιο «#DigiAgriFood».

**Σας προσκαλεί**

Για την υποβολή Οικονομικής Προσφοράς για την προμήθεια δώδεκα(12) καινούργιων και αμεταχείριστων ηλεκτρονικών φερομονικών Εντομοπαγίδων τύπου χοάνης με δυνατότητα αυτόματης καταμέτρησης και ασύρματης αναμετάδοσης του αριθμού των παγιδευμένων εντόμων και δυνατότητα απεικόνισης των δεδομένων μέσω κατάλληλου λογισμικού παρεχόμενου από την ανάδοχο εταιρεία σύμφωνα με τα κατωτέρω περιγραφόμενα στο άρθρο 2. «ΑΝΤΙΚΕΙΜΕΝΟ ΤΗΣ ΠΡΟΜΗΘΕΙΑΣ-ΥΠΟΧΡΕΩΣΕΙΣ ΑΝΑΔΟΧΟΥ».

**Καταληκτική προθεσμία υποβολής προσφοράς:** **Πέμπτη 27/06/2024 και ώρα 14.00.**

## **ΓΕΝΙΚΆ ΣΤΟΙΧΕΙΑ, ΣΚΟΠΟΣ.**

Η προμήθεια πραγματοποιείται στο πλαίσιο υλοποίησης υποχρεώσεων της Περιφέρειας ΑΜΘ από τη συμμετοχή της στο εταιρικό σχήμα του έργου με τίτλο: «Ψηφιακός Μετασχηματισμός και Πράσινη Μετάβαση της Αγροδιατροφικής Αλυσίδας Αξίας στην Κεντρική και Βόρεια Ελλάδα» (“Digital Transformation and Green Transition of the Agri-Food Value Chain in Central and Northern Greece”), με ακρωνύμιο «#DigiAgriFood», που συγχρηματοδοτείται από το Προγραμμα «Ψηφιακή Ευρώπη 2021-2027» » (Digital Europe Programme 2021-2027), βάσει της Σύμβασης «GRANT AGREEMENT Project 101083951 — DigiAgriFood» μεταξύ των εταίρων του έργου με την Ευρωπαϊκή Επιτροπή (European Commission). **Εντάσσεται στο 3ο Πακέτου Εργασιών με τίτλο «ΠΕ3. Χαρτοφυλάκιο υπηρεσιών, συμπεριλαμβανομένης της πλατφόρμας δοκιμών».**

Το Εταιρικό σχήμα του έργου «Ψηφιακός Μετασχηματισμός και Πράσινη Μετάβαση της Αγροδιατροφικής Αλυσίδας Αξίας στην Κεντρική και Βόρεια Ελλάδα», αποτελείται από τους κάτωθι:

- Δημοκρίτειο Πανεπιστήμιο Θράκης (Επικεφαλής εταίρος - Συντονιστής)

- Πανεπιστήμιο Θεσσαλίας

- Ινστιτούτο Βιο-Οικονομίας και Αγροτεχνολογίας (iBO) του ΕΚΕΤΑ

- Perrotis College της Αμερικανικής Γεωργικής Σχολής

- Ena – Σύμβουλοι Ανάπτυξης

- Περιφέρεια Ανατολικής Μακεδονίας και Θράκης.

Με το έργο αυτό «Ψηφιακός Μετασχηματισμός και Πράσινη Μετάβαση της Αγροδιατροφικής Αλυσίδας Αξίας στην Κεντρική και Βόρεια Ελλάδα», δημιουργείται ο 1ος Ευρωπαϊκός Κόμβος Ψηφιακής Καινοτομίας στον τομέα της Αγροδιατροφής στην Ελλάδα «DigiAgriFood», που έχει ως σημαντικότερες δράσεις και Προσδοκώμενα αποτελέσματα:

• Τη συμμετοχή στο δίκτυο των Ευρωπαικών Κόμβων Ψηφιακής Καινοτομίας (EDIHs) κοινοποιώντας βέλτιστες πρακτικές και γνώσεις λειτουργώντας ως one-stop-shop για τους ενδιαφερόμενους στην αλυσίδα αξίας Αγροδιατροφής για να επιτευχθεί η υιοθέτηση και η ανάπτυξη της ψηφιακής και πράσινης καινοτομίας.

• Τη διευκόλυνση στην υιοθέτηση και την εφαρμογή συγκεκριμένων τομεακών πολιτικών και στρατηγικών της ΕΕ.

Ειδικότερα ο αγροδιατροφικός τομέας, παρότι ιδιαίτερα ζωτικής σημασίας για το περιφερειακό ΑΕΠ της χώρας και για τη διατήρηση της απασχόλησης στην Κεντρική και Βόρεια Ελλάδα, υστερεί σοβαρά σε ψηφιακή ωριμότητα και πρόσβαση σε νέες τεχνολογίες.

Ο Ευρωπαϊκός Κόμβος Ψηφιακής Καινοτομίας στον τομέα της Αγροδιατροφής στην Ελλάδα «DigiAgriFood», στοχεύει να ενδυναμώσει το ψηφιακό και το πράσινο μετασχηματισμό όλου του φάσματος της Αγροδιατροφικής αλυσίδας αξίας, με άμεσα οφέλη για τους πολίτες, τις Μικρομεσαίες Επιχειρήσεις και το δημόσιο τομέα. Εξειδικεύεται σε τεχνολογίες τεχνητής νοημοσύνης, στο δίκτυο επικοινωνίας "internet of things", αλλά και σε προηγμένες υπηρεσίες εκπαίδευσης Ψηφιακών Δεξιοτήτων και συμβάλλει άμεσα στους στόχους του προγράμματος «Ψηφιακή Ευρώπη 2021-2027». Συγκεκριμένα, συμβάλει στην επίτευξη των κοινών κλιματικών και περιβαλλοντικών στόχων της Ευρώπης όπως ορίζονται στην Ευρωπαϊκή Πράσινη Συμφωνία, συμπεριλαμβανομένου την κλιματική ουδετερότητα έως το 2050, την ενίσχυση και την ανθεκτικότητα της ευρωπαϊκής βιομηχανίας, καθώς και την αύξηση της αυτονομίας της.

Για την επίτευξη των παραπάνω στόχων ο κόμβος του #DigiAgriFood θα χρησιμοποιήσει πέντε "onestopshops" και δέκα "antennas/spot" τα οποία σχεδιάζονται να λειτουργήσουν ως σημεία εξυπηρέτησης και επικοινωνίας των στόχων του κόμβου, καλύπτοντας ολόκληρη τη γεωγραφική περιοχή του κόμβου για να διασφαλιστεί η άμεση αλληλεπίδραση με τις ομάδες-στόχους.

**Ένας βασικός στόχος του κόμβου είναι να αξιοποιήσει τη συμπληρωματική τεχνογνωσία των εταίρων σε συγκεκριμένα στάδια του έργου και να επιτύχει την αποτελεσματική συνέργεια μεταξύ τους.**

**Το πακέτο εργασίας 3 (ΠΚ3) περιλαμβάνει τη δημιουργία ολοκληρωμένης εργαλειοθήκης για την κάλυψη των αναγκών ψηφιακού και πράσινου μετασχηματισμού με την αξιοποίηση σύγχρονων τεχνολογιών και την ανάπτυξη ψηφιακών συστημάτων υποστήριξης λήψης αποφάσεων στις αγροδιατροφικές επιχειρήσεις, τις αγροτικές εκμεταλλεύσεις** **και τους γεωπόνους που δραστηριοποιούνται στον ιδιωτικό και δημόσιο τομέα οι οποίοι τους καθοδηγούν επιστημονικά**. Με τον τρόπο αυτό αναμένεται ότι θα αυξηθεί η ευαισθητοποίηση των ενδιαφερομένων στη χρήση «ψηφιακών εργαλείων» καθώς θα τους παρασχεθεί δωρεάν πρόσβαση και δυνατότητα αξιοποίησης.

**Στο πλαίσιο αυτό** η Περιφέρεια ΑΜΘ ενδιαφέρεται να εγκαταστήσει πιλοτικά-σε επιλεγμένες αγροτικές περιοχές αρμοδιότητάς της- δίκτυο ηλεκτρονικών φερομονικών παγίδων κατάλληλων για συλλήψεις λεπιδόπτερων, οι οποίες θα αξιοποιηθούν σε συνδυασμό με υφιστάμενο δίκτυο μη ηλεκτρονικών παγίδων (χειροκίνητης καταμέτρησης) για την παρακολούθηση εντομολογικών εχθρών σημαντικών καλλιεργειών, την έκδοση δελτίων γεωργικών προειδοποιήσεων από τις υπηρεσίες της ΠΑΜΘ αλλά και την λήψη αποφάσεων καταπολέμησης από τους αγρότες.

## **ΑΝΤΙΚΕΙΜΕΝΟ ΤΗΣ ΠΡΟΜΗΘΕΙΑΣ-ΥΠΟΧΡΕΩΣΕΙΣ ΑΝΑΔΟΧΟΥ**

Το αντικείμενο της παρούσας πρόσκλησης αφορά την προμήθεια ηλεκτρονικών Εντομοπαγίδων τύπου χοάνης με δυνατότητα καταμέτρησης και ασύρματης αναμετάδοσης του αριθμού των παγιδευμένων εντόμων και δυνατότητα απεικόνισης των δεδομένων μέσω κατάλληλου λογισμικού παρεχόμενου από την ανάδοχο εταιρεία.

Οι ηλεκτρονικές παγίδες θα πρέπει να έχουν τη δυνατότητα να καταμετρούν αυτόματα και να μεταδίδουν ασύρματα τον αριθμό σε καθορισμένα χρονικά διαστήματα (π.χ. ανά 24ωρο) τον αριθμό των παγιδευμένων εντόμων και να συνεργάζονται με κατάλληλο λογισμικό, παρεχόμενο από την ανάδοχο, το οποίο θα απεικονίζει την χρονική πορεία-εξέλιξη των συλλήψεων σε όλες τις παγίδες του δικτύου.

Η Ανάδοχος πέραν από την προμήθεια των παγίδων θα παρέχει δωρεάν το κατάλληλο λογισμικό δίνοντας τη δυνατότητα εισαγωγής στοιχείων χειροκίνητων παγίδων σε επιλεγμένους υπαλλήλους-χρήστες. Η Ανάδοχος επίσης θα παρέχει ελεύθερη και δωρεάν πρόσβαση στο λογισμικό σε αγρότες της ΠΑΜΘ στο πλαίσιο του έργου «Ψηφιακός Μετασχηματισμός και Πράσινη Μετάβαση της Αγροδιατροφικής Αλυσίδας Αξίας στην Κεντρική και Βόρεια Ελλάδα» (“Digital Transformation and Green Transition of the Agri-Food Value Chain in Central and Northern Greece”), με ακρωνύμιο «#DigiAgriFood» ώστε να έχουν τη δυνατότητα προβολής- απεικόνισης των συλλήψεων και της εξέλιξης του πληθυσμού των εντόμων στο συνολικό δίκτυο παγίδων της ΠΑΜΘ. Τέλος η Ανάδοχος αναλαμβάνει την τεχνική υποστήριξη της Περιφέρειας ΑΜΘ για την ορθή λειτουργία του λογισμικού μέχρι την καταληκτική προθεσμία του έργου ήτοι την 30/11/2025.

**Τα τεχνικά χαρακτηριστικά της προμήθειας θα είναι :**

|  |  |
| --- | --- |
| **ΠΕΡΙΓΡΑΦΗ ΕΙΔΟΥΣ** | **ΤΕΧΝΙΚΑ ΧΑΡΑΚΤΗΡΙΣΤΙΚΑ ΑΠΑΙΤΗΣΗ** |
| Είδος | 12 τεμάχια Καινούργιες και Αμεταχείριστες Φερομονικές Ηλεκτρονικές Παγίδες τύπου χοάνηςμαζί με 60 εξατμιστήρες φερρομόνης για πράσινο σκουλήκι (Ηelicoverpa armigera) |
| Ελάχιστο μέγεθος εντόμου | >2mm |
| Διάμετρος εισόδου αισθητήρα | 35mm |
| Πηγή ενέργειας | Μπαταρία τύπου LiOn 3.7V / 2x3000mAh |
| Κατανάλωση ρεύματος αισθητήρα | 1.1mA |
| Αυτονομία μπαταρίας μετά από ένα κύκλο πλήρους φόρτισης | 3 μήνες το ελάχιστο (εξαρτώμενο από αριθμό συλλήψεων, συχνότητα επικοινωνίας και ώρες λειτουργίας) |
| Διάρκεια ζωής μπαταρίας | 5 χρόνια |
| Δυνατότητα Αντικατάστασης Μπαταρίας | ΝΑΙ |
| Μέσo αποθήκευσης | Κάρτα SD 16 GB |
| Διαστάσεις συσκευής | 148mm x 148mm x 67mm (συμβατό με παγίδες τύπου χοάνης) |
| Συνδεσιμότητα δεδομένων 4G/LTE data rate | 3 Mbps (LTE, HSPA), 384Kbps (WCDMA), 236Kbps (GPRS-EDGE) |
| Δυνατότητα Γεωσήμανσης / Γεωαναφοράς κάθε παγίδας | ΝΑΙ |
| Κατάλληλο λογισμικό Η/Υ και συμβατικά έξυπνα κινητά (smartphones) για παρακολούθηση και απεικόνιση της πορείας των συλλήψεων των παγίδων με στοιχεία γεωαναφοράς. | ΝΑΙ |
| Δωρεάν πρόσβαση στο λογισμικό για 3 έτη από την ημερομηνία αγοράς των παγίδων | ΝΑΙ |
| Εγγύηση καλής λειτουργίας για παγίδων και λογισμικού για 3 έτη | ΝΑΙ |
| Δωρεάν αναβάθμιση λογισμικού για 3 έτη | ΝΑΙ |
| Τεχνικό φυλλάδιο και οδηγίες χρήσης | ΝΑΙ |

## 2.ΧΡΟΝΟΣ ΠΡΟΜΗΘΕΙΑΣ

Η προμήθεια και η παραλαβή των υλικών θα πρέπει να ολοκληρωθεί εντός ενός(1) μήνα από την υπογραφή της σύμβασης ανάθεσης.

## 3. ΠΑΡΑΛΑΒΗ ΤΟΥ ΕΡΓΟΥ

Η **παρακολούθηση** διενεργείται σύμφωνα με τις διατάξεις της παρ. 1 του άρθρου 216 του Ν.4412/2016 και η **παραλαβή του αντικείμενου** γίνεται από Επιτροπή Παραλαβής, σύμφωνα με τις διατάξεις του άρθρου 219 και του εδ. δ της παρ. 11 του άρθρου 221 του Ν.4412/2016.

## 4.ΠΡΟΫΠΟΛΟΓΙΣΜΟΣ -ΧΡΗΜΑΤΟΔΟΤΗΣΗ– ΤΡΟΠΟΣ ΠΛΗΡΩΜΗΣ

Η προϋπολογισθείσα δαπάνη ανέρχεται στο ποσό των 12.172,00 ευρώ μαζί με το ΦΠΑ (24%), ήτοι 9.816,13€ καθαρή αξία και 2.355,87€ ο αναλογούν ΦΠΑ 24% και σχετίζεται με το cpv: 37413230-7 – «Παγίδες», ενώ θα βαρύνει τον ΚΑΕ 00.071.9919.0001 της ΠΑΜΘ για το οικονομικό έτος 2024 σύμφωνα με την υπ’ αριθμ Δ.Ο. Δ.Ο. 2729/14-06-2024 Απόφαση Ανάληψης Υποχρέωσης με Α/Α 1765 (ΑΔΑ : 6ΑΞΚ7ΛΒ-5ΤΔ, ΑΔΑΜ: 24REQ014941815) της Δνσης Οικονομικού της ΠΑΜΘ.

Η πληρωμή του αναδόχου θα μετά την παραλαβή της προμήθειας, την παροχή πρόσβασης στο κατάλληλο λογισμικό κι αφού προηγηθεί βεβαίωση της αρμόδιας Επιτροπής παραλαβής περί εκπληρώσεως των εν γένει συμβατικών υποχρεώσεων του αναδόχου.

Για την καταβολή της πληρωμής θα εκδίδεται από τον ανάδοχο το νόμιμο παραστατικό.

**Ρητά συμφωνείται με την υποβολή προσφοράς από τον ανάδοχο ότι** στο ποσό της συνολικής αμοιβής προσφοράς θα περιλαμβάνονται τα παντός είδους έξοδα και δαπάνες σε σχέση με την εκτέλεση του έργου, καθώς και οι κάθε είδους κρατήσεις και κάθε άλλη επιβάρυνση που προβλέπονται από την Ελληνική Νομοθεσία, κάθε δαπάνη που αφορά οποιονδήποτε τρίτο σχετικό με τις υπηρεσίες αυτές, συμπεριλαμβανομένων των εισφορών σε Ασφαλιστικά Ταμεία οποιασδήποτε φύσης, ή υποχρεώσεων έναντι τρίτων κατά την εκτέλεση των υπηρεσιών της παρούσας ή εξ αφορμής αυτών καθώς και κάθε δαπάνη που απαιτείται για την ολοκλήρωση του έργου και ότι η ανάδοχος **ουδεμία άλλη απαίτηση θα έχει πέραν του ποσού της συνολικής προσφοράς της (συμβατικό τίμημα).**

**Δεν προβλέπεται αναπροσαρμογή της αμοιβής της Αναδόχου κατά τη διάρκεια εκτέλεσης των υπηρεσιών που θα αναλάβει.**

## 5. ΚΑΤΑΡΤΙΣΗ ΠΡΟΣΦΟΡΑΣ – ΤΟΠΟΣ ΧΡΟΝΟΣ ΠΕΡΙΕΧΟΜΕΝΟ -ΠΡΟΘΕΣΜΙΑ

Η εκδήλωση ενδιαφέροντος θα παρέχεται με την υποβολή **Οικονομικής Προσφοράς αποκλειστικά ακολουθώντας το συνημμένο Έντυπο Οικονομικής Προσφοράς του Παραρτήματος Ι, μέχρι την 27/06/2024 και ώρα 14.00**, αυτοπροσώπως **στα γραφεία 401-402 της Διεύθυνσης Αγροτικής Οικονομίας της Περιφέρειας ΑΜΘ (ΔΑΟΠ ΑΜΘ), Λ. Δημοκρατίας 1 (πρώην Διοικητήριο), Κομοτηνή ΤΚ 69132,** ή ταχυδρομικώς σε **σφραγισμένο φάκελο** με τα στοιχεία της Πρόσκλησης και του Προσφέροντος. **Η ημερομηνία κατάθεσης της προσφοράς αποδεικνύεται ΑΠΟΚΛΕΙΣΤΙΚΆ από το πρωτόκολλο εισερχομένων της ΔΑΟΠ ΠΑΜΘ.**

Η οικονομική προσφορά του υποψηφίου αναδόχου, επί ποινή αποκλεισμού, δεν θα πρέπει να υπερβαίνει την εκάστοτε προϋπολογιζόμενη δαπάνη, θα αφορά όλα τα είδη της προμήθειας και θα συνοδεύεται υποχρεωτικά από τα κάτωθι:

**1. Υπεύθυνη Δήλωση, σύμφωνα με το Παράρτημα ΙΙ της παρούσας πρόσκλησης,** **συμπληρωμένη και σφραγισμένη για το γνήσιο της υπογραφής .** Η υποχρέωση αυτή αφορά σε περίπτωση νομικών προσώπων τον νόμιμο εκπρόσωπό τους (σε περίπτωση περισσότερων του ενός νομίμων εκπροσώπων η υποχρέωση αφορά το σύνολο αυτών).

Γίνονται δεκτές υπεύθυνες δηλώσεις που φέρουν επίσημη ηλεκτρονική υπογραφή του υπογράφοντος ή υπογράφονται μέσω του gov.gr. και ως εκ τούτου καθίσταται δυνατός ο έλεγχος ταυτοπροσωπίας.

**2. ΦΥΛΛΟ ΣΥΜΜΟΡΦΩΣΗΣ ΠΡΟΜΗΘΕΥΤΗ** **σύμφωνα με το Παράρτημα ΙΙΙ της παρούσας πρόσκλησης.**

**3. Νομιμοποιητικά έγγραφα** του προσφέροντος αναλόγως της Νομικής του μορφής

**4. Βεβαίωση Εγγραφής στο αντίστοιχο επιμελητήριο**

**5. Πιστοποιητικό της αρμόδιας κατά περίπτωσης αρχής ότι είναι ενήμεροι ως προς τις φορολογικές τους υποχρεώσεις (φορολογική ενημερότητα)**

**6. Πιστοποιητικό της αρμόδιας κατά περίπτωση αρχής ότι είναι ενήμεροι προς τις υποχρεώσεις τους που αφορούν τις εισφορές κοινωνικής ασφάλισης (ασφαλιστική ενημερότητα)**

**7. Βεβαίωση/πιστοποιητικό από αρμόδιο φορέα σύμφωνα με το αρθρ. 80 του Ν4412/16 για την τεκμηρίωση του λόγου αποκλεισμού της παρ 4.β του άρθρ 73 του Ν4412/16 (ενιαίο πιστοποιητικό δικαστικής φερεγγυότητας και Γενικό Πιστοποιητικό ΓΕΜΗ).**

**Η αποσφράγιση των προσφορών θα γίνει στις 28/6/2024 και ώρα 10:00 π.μ. στο γραφεία 401 στην έδρα της Διεύθυνσης Αγροτικής Οικονομίας της Περιφέρειας ΑΜΘ.**

**Επισημάνσεις**

1. Η προσφορά θα πρέπει να είναι γραμμένη στην ελληνική γλώσσα.
2. Η προσφορά και κάθε δήλωση του προσφέροντα που τυχόν απαιτείται, υπογράφεται από τον ίδιο ή από τον νόμιμο εκπρόσωπό του. Ως εκπρόσωπος του οικονομικού φορέα για την εφαρμογή του παρόντος, νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.
3. Τα απαιτούμενα έγγραφα ή δικαιολογητικά, μπορούν να υποβάλλονται σε πρωτότυπη μορφή ή σε ευκρινή φωτοαντίγραφα από πρωτότυπα ή αν πρόκειται για αντίγραφα ιδιωτικών εγγράφων από νομίμως επικυρωμένα αντίγραφα είτε από δημόσια αρχή είτε από δικηγόρο (σύμφωνα με το άρθρο 1 του Ν.4250/2014), των οποίων η υποβολή επέχει θέση υπεύθυνης δήλωσης περί της ακρίβειας και αλήθειας των υποβαλλόμενων αντιγράφων.

Σε περίπτωση ελλείψεων στα ανωτέρω συνοδευτικά δικαιολογητικά από τον μειοδότη, θα ζητείται η προσκόμιση τους πριν την απόφαση ανάθεσης της σύμβασης.

## 6. ΕΝΣΤΑΣΕΙΣ

Ενστάσεις υποβάλλονται για τους λόγους και με τη διαδικασία που προβλέπεται στο άρθρο 127 του Ν. 4412/16 σύμφωνα με τα παρακάτω:

Για δημόσιες συμβάσεις με εκτιμώμενη αξία κατώτερη ή ίση των ορίων του [άρθρου 118](https://www.eaadhsy.gr/n4412/n4412fulltextlinks.html#art118), περί απευθείας ανάθεσης, όποιος έχει έννομο συμφέρον, μπορεί να ζητήσει την ακύρωση πράξης ή παράλειψης της αναθέτουσας αρχής, καθώς και την αναστολή εκτέλεσης, ενώπιον του Διοικητικού Εφετείου της έδρας της αναθέτουσας αρχής, σύμφωνα με όσα ορίζονται στα άρθρα 45 έως 56 του π.δ.18/1989 (Α’ 8), το οποίο αποφαίνεται αμετακλήτως χωρίς να επιτρέπεται η προηγούμενη άσκηση άλλης ειδικής ή ενδικοφανούς διοικητικής προσφυγής. Το παράβολο για την άσκηση της αίτησης ακύρωσης και της αίτησης αναστολής ορίζεται ίσο με το πέντε τοις εκατό (5%) επί της εκτιμώμενης αξίας της σύμβασης.

## 7. ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ

Η Αναθέτουσα Αρχή ενημερώνει υπό την ιδιότητά της ως υπεύθυνης επεξεργασίας το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι το ίδιο ή και τρίτοι, κατ’ εντολή και για λογαριασμό του, θα επεξεργάζονται τα ακόλουθα δεδομένα ως εξής:

Ι. Αντικείμενο επεξεργασίας είναι τα δεδομένα προσωπικού χαρακτήρα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται στην Αναθέτουσα Αρχή, στο πλαίσιο της παρούσας διαδικασίας, από το φυσικό πρόσωπο το οποίο είναι το ίδιο Προσφέρων ή Νόμιμος Εκπρόσωπος Προσφέροντος.

ΙΙ. Σκοπός της επεξεργασίας είναι η αξιολόγηση του Φακέλου Προσφοράς, η ανάθεση της Σύμβασης, η προάσπιση των δικαιωμάτων της Αναθέτουσας Αρχής, η εκπλήρωση των εκ του νόμου υποχρεώσεων της Αναθέτουσας Αρχής και η εν γένει ασφάλεια και προστασία των συναλλαγών. Τα δεδομένα ταυτοπροσωπίας και επικοινωνίας θα χρησιμοποιηθούν από την Αναθέτουσα Αρχή και για την ενημέρωση των Προσφερόντων σχετικά με την αξιολόγηση των προσφορών.

ΙΙΙ. Αποδέκτες των ανωτέρω (υπό Α) δεδομένων στους οποίους κοινοποιούνται είναι:

(α) Φορείς στους οποίους η Αναθέτουσα Αρχή αναθέτει την εκτέλεση συγκεκριμένων ενεργειών για λογαριασμό της, δηλαδή οι Σύμβουλοι, τα υπηρεσιακά στελέχη, μέλη Επιτροπών Αξιολόγησης και λοιποί εν γένει προστηθέντες της, υπό τον όρο της τήρησης σε κάθε περίπτωση του απορρήτου.

(β) Το Δημόσιο, άλλοι δημόσιοι φορείς ή δικαστικές αρχές ή άλλες αρχές ή δικαιοδοτικά όργανα, στο πλαίσιο των αρμοδιοτήτων τους.

(γ) Έτεροι συμμετέχοντες στο Διαγωνισμό, στο πλαίσιο της αρχής της διαφάνειας, σύμφωνα με το νόμο.

1. Τα δεδομένα θα τηρούνται για χρονικό διάστημα για χρονικό διάστημα ίσο με τη διάρκεια της εκτέλεσης της σύμβασης, και μετά τη λήξη αυτής για χρονικό διάστημα πέντε ετών, για μελλοντικούς φορολογικούς- δημοσιονομικούς ή ελέγχους χρηματοδοτών ή άλλους προβλεπόμενους ελέγχους από την κείμενη νομοθεσία, εκτός εάν η νομοθεσία προβλέπει διαφορετική περίοδο διατήρησης. Σε περίπτωση εκκρεμοδικίας αναφορικά με δημόσια σύμβαση τα δεδομένα τηρούνται μέχρι το πέρας της εκκρεμοδικίας. Μετά τη λήξη των ανωτέρω περιόδων, τα προσωπικά δεδομένα θα καταστρέφονται.
2. Το φυσικό πρόσωπο που είναι είτε Προσφέρων είτε Νόμιμος Εκπρόσωπος του Προσφέροντος, μπορεί να ασκεί κάθε νόμιμο δικαίωμά του σχετικά με τα δεδομένα προσωπικού χαρακτήρα που το αφορούν, απευθυνόμενο στον υπεύθυνο προστασίας προσωπικών δεδομένων της Αναθέτουσας Αρχής.
3. H Αναθέτουσα Αρχή έχει υποχρέωση να λαμβάνει κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από τυχαία ή αθέμιτη καταστροφή, τυχαία απώλεια, αλλοίωση, απαγορευμένη διάδοση ή πρόσβαση από οποιονδήποτε και κάθε άλλης μορφή αθέμιτη επεξεργασία.

## 7. ΑΝΑΘΕΣΗ - ΥΠΟΓΡΑΦΗ ΣΥΜΒΑΣΗΣ

Εφόσον η υποψήφια Ανάδοχος πληροί τις προϋποθέσεις, θα εκδοθεί **απόφαση του Περιφερειάρχη Α.Μ.Θ. περι ανάθεσης του έργου** και θα συναφθεί σύμβαση μεταξύ της Αναθέτουσας Αρχής και της Αναδόχου όπου θα περιληφθούν τυχόν ειδικοί όροι που σκοπό θα έχουν να κάνουν πιο σαφές και πλήρες το συμβατικό αντικείμενο του έργου.

Η παρούσα πρόσκληση εκδήλωσης ενδιαφέροντος θα αναρτηθεί στο ΔΙΑΥΓΕΙΑ, στο ΚΗΜΔΗΣ και στην ιστοσελίδα της ΠΑΜΘ [www.pamth.gov.gr](http://www.pamth.gov.gr) .

## 8. ΠΛΗΡΟΦΟΡΙΕΣ-ΔΙΕΥΚΡΙΝΗΣΕΙΣ

Αρμόδιος: Νικόλαος Κολάτσος

Τηλέφωνο: 25313-50439, e-mail : [dao@pamth.gov.gr](mailto:dao@pamth.gov.gr)

|  |  |
| --- | --- |
|  | **Ο ΠΕΡΙΦΕΡΕΙΑΡΧΗΣ**  **ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ**  **ΧΡΙΣΤΟΔΟΥΛΟΣ ΤΟΨΙΔΗΣ** |

**ΠΑΡΑΡΤΗΜΑ Ι**

**ΠΡΟΣ : Δ/νση Αγροτικής Οικονομίας Περιφέρειας ΑΜΘ**

**ΟΙΚΟΝΟΜΙΚΗ ΠΡΟΣΦΟΡΑ**

**ΠΡΟΣΚΛΗΣΗ ΜΕ ΑΔΑΜ:…………………………**

**«Για την προμήθεια δώδεκα(12) ηλεκτρονικών φερομονικών Εντομοπαγίδων τύπου χοάνης με δυνατότητα αυτόματης καταμέτρησης και ασύρματης αναμετάδοσης του αριθμού των παγιδευμένων εντόμων και δυνατότητα απεικόνισης των δεδομένων μέσω κατάλληλου παρεχόμενου λογισμικού»**

**ΕΠΩΝΥΜΙΑ:** ………………………………………………………………………………..

**ΕΤΑΙΡΙΚΗ ΜΟΡΦΗ :** ……………………………….…….……………………………………….

**ΕΙΔΙΚΟ ΕΠΑΓΓΕΛΜΑ:** ………………………………….………………………………………….

**Α. Φ. Μ. – Δ.Ο.Υ.:** ……………………………….………………………………………….

**ΔΙΕΥΘΥΝΣΗ – Τ. Κ. :** ………………………………….…………….…………………………….

Ε-**mail :** ………………………………………………………………………………..

|  |  |  |  |
| --- | --- | --- | --- |
| **ΕΙΔΟΣ ΠΡΟΜΗΘΕΙΑΣ** | **Προσφερόμενη Τιμή χωρίς ΦΠΑ**  **(€)** | **ΦΠΑ**  **(€)** | **Προσφερόμενη τιμή με ΦΠΑ.**  **(€)** |
| Δώδεκα(12) Καινούργιες και Αμεταχείριστες ηλεκτρονικές φερομονικές Εντομοπαγίδες τύπου χοάνης με δυνατότητα αυτόματης καταμέτρησης και ασύρματης αναμετάδοσης του αριθμού των παγιδευμένων εντόμων και δυνατότητα απεικόνισης των δεδομένων μέσω κατάλληλου λογισμικού παρεχόμενου από τον ανάδοχο και 60 εξατμιστήρες φερρομόνης για πράσινο σκουλήκι (Ηelicoverpa armigera) |  |  |  |
| **Προσφερόμενη τιμή με ΦΠΑ (€) ΟΛΟΓΡΑΦΩΣ:** | | | |

Η προσφορά μου καλύπτει τις τεχνικές προδιαγραφές της πρόσκλησης και ισχύει για 120 ημέρες, από την επόμενη της αποσφράγισης.

*(τόπος, ημερομηνία)* **……………….. , 2024**

**Ο ΠΡΟΣΦΕΡΩΝ**

*(Ονοματεπώνυμο Νομίμου Εκπροσώπου , σφραγίδα και Υπογραφή)*

**ΠΑΡΑΡΤΗΜΑ ΙΙ**

**ΥΠΕΥΘΥΝΗ ΔΗΛΩΣΗ**

**(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ | | | | | | | | | | | |
| Ο – Η Όνομα: |  | | | | | Επώνυμο: | |  | | | | |
| Όνομα και Επώνυμο Πατέρα: | | | |  | | | | | | | | |
| Όνομα και Επώνυμο Μητέρας: | | | |  | | | | | | | | |
| Ημερομηνία γέννησης(2): | | | |  | | | | | | | | |
| Τόπος Γέννησης: | | | |  | | | | | | | | |
| Αριθμός Δελτίου Ταυτότητας: | | | |  | | | Τηλ: |  | | | | |
| Τόπος Κατοικίας: | |  | | | Οδός: |  | | | | Αριθ: |  | ΤΚ: |  |
| ΑΦΜ | | |  | | | | Δ/νση Ηλεκτρ. Ταχυδρομείου (Εmail): | |  | | | |

Με ατομική μου ευθύνη και γνωρίζοντας τις κυρώσεις (3) , που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι:

(α) συμμετέχω στον υπ. αριθ. πρωτ. διαγωνισμό τους όρους του οποίου έλαβα γνώση και αποδέχομαι πλήρως και ανεπιφύλακτα στο σύνολό τους.

(β) εκπροσωπώ νόμιμα την εταιρία ……………………………………….. η οποία είναι μέλος του

……………………. Επιμελητηρίου.

(γ)δε βρίσκομαι σε κατάσταση σύγκρουσης συμφερόντων του άρθρου 24 του Ν. 4412/2016 σύμφωνα με τα οριζόμενα στο άρθρο αυτό.

(δ) δε βρίσκομαι σε καμία από τις καταστάσεις των άρθρων 73 και 74 του Ν. 4412/2016 για τις οποίες οι οικονομικοί φορείς αποκλείονται ή μπορούν να αποκλεισθούν.

(ε) πληρώ τα σχετικά κριτήρια επιλογής όπως αυτά καθορίζονται στην παρούσα πρόσκληση.

(στ) σε περίπτωση κατακύρωσης της σύμβασης σε εμένα θα τηρώ τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου οι οποίες και απαριθμούνται στο Παράρτημα Χ του Προσαρτήματος Α του Ν. 4412/2016.

(ζ) όταν μου ζητηθεί και χωρίς καθυστέρηση, θα προσκομίσω κάθε δικαιολογητικό ή έγγραφο που αποδεικνύει τις πληροφορίες και δηλώσεις που περιλαμβάνονται στη δήλωσή μου και ειδικότερα όλα τα έγγραφα που απαιτούνται ως δικαιολογητικά κατακύρωσης σύμφωνα με την παρούσα.

(η) συναινώ στην επεξεργασία, αποθήκευση και την προβλεπόμενη από το νόμο δημοσιοποίηση των δεδομένων μου (προσωπικών και μη),τα οποία υποβάλλω και γνωρίζω πως η Αναθέτουσα Αρχή υποχρεούται σύμφωνα με την εθνική νομοθεσία να διατηρεί τα δεδομένα αυτά σε ασφαλή αρχείο (ηλεκτρονικό και φυσικό).

.

Ημερομηνία: …………………….

Ο – Η Δηλ.

(Υπογραφή)

1. Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
2. Αναγράφεται ολογράφως.
3. «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
4. Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

**ΠΑΡΑΡΤΗΜΑ ΙΙΙ**

**ΦΥΛΛΟ ΣΥΜΜΟΡΦΩΣΗΣ**

|  |  |  |
| --- | --- | --- |
| **ΠΕΡΙΓΡΑΦΗ ΕΙΔΟΥΣ** | **ΤΕΧΝΙΚΑ ΧΑΡΑΚΤΗΡΙΣΤΙΚΑ ΑΠΑΙΤΗΣΗ** | **ΑΠΑΝΤΗΣΗ ΠΡΟΜΗΘΕΥΤΗ**  **(ΝΑΙ/ΟΧΙ)** |
| Είδος | 12 τεμάχια Καινούργιες και Αμεταχείριστες Φερομονικές Ηλεκτρονικές Παγίδες τύπου χοάνης μαζί με 60 εξατμιστήρες φερρομόνης για πράσινο σκουλήκι (Ηelicoverpa armigera) |  |
| Ελάχιστο μέγεθος εντόμου | >2mm |  |
| Διάμετρος εισόδου αισθητήρα | 35mm |  |
| Πηγή ενέργειας | Μπαταρία τύπου LiOn 3.7V / 2x3000mAh |  |
| Κατανάλωση ρεύματος αισθητήρα | 1.1mA |  |
| Αυτονομία μπαταρίας μετά από ένα κύκλο πλήρους φόρτισης | 3 μήνες το ελάχιστο (εξαρτώμενο από αριθμό συλλήψεων, συχνότητα επικοινωνίας και ώρες λειτουργίας) |  |
| Διάρκεια ζωής μπαταρίας | 5 χρόνια |  |
| **Δυνατότητα Αντικατάστασης Μπαταρίας** | **ΝΑΙ** |  |
| Μέσo αποθήκευσης | Κάρτα SD 16 GB |  |
| Διαστάσεις συσκευής | 148mm x 148mm x 67mm (συμβατό με παγίδες τύπου χοάνης) |  |
| Συνδεσιμότητα δεδομένων 4G/LTE data rate | 3 Mbps (LTE, HSPA), 384Kbps (WCDMA), 236Kbps (GPRS-EDGE) |  |
| Δυνατότητα Γεωσήμανσης / Γεωαναφοράς κάθε παγίδας | ΝΑΙ |  |
| Κατάλληλο λογισμικό Η/Υ και συμβατικά έξυπνα κινητά (smartphones) για παρακολούθηση και απεικόνιση της πορείας των συλλήψεων των παγίδων με στοιχεία γεωαναφοράς. | ΝΑΙ |  |
| Δωρεάν πρόσβαση στο λογισμικό για 3 έτη από την ημερομηνία αγοράς των παγίδων | ΝΑΙ |  |
| Εγγύηση καλής λειτουργίας για παγίδων και λογισμικού για 3 έτη | ΝΑΙ |  |
| Δωρεάν αναβάθμιση λογισμικού για 3 έτη | ΝΑΙ |  |
| Τεχνικό φυλλάδιο και οδηγίες χρήσης | ΝΑΙ |  |